Koskutjärvi

Koskutjärvi on pieni järvi Jalasjärven Koskuen kylässä, paikallistie 17073:n eli entisen valtatie 3:n itäpuolella. Järvi saa vetensä Niskaluomasta. Koskutjärvi luovuttaa vetensä Koskutjokeen. Järvi kuuluu Kyrönjoen vesistöalueeseen ja Jalasjärven valuma-alueeseen. Suomessa on kolme Koskutjärveä. Muut kaksi sijaitsevat Kuopiossa ja Sulkavalla.

Järven läheisyydessä on leirintäalue ja peruskoulu sekä sen liikuntatiloina monitoimihalli. Järven rannalla on toiminut Seilon saha.

Järvi sijaitsee peltojen ja laidunten ympäröimänä, joten se on voimakkaasti liettynyt ja rehevöitynyt.

Koskutjärveä koskien on meneillään kunnostushanke.

Lähteet

Jalasjärven järvet
Kyrönjoen vesistö